Polokrídlovce

**Polokrídlovce** (lat. Hemiptera v širšom zmysle; iné slovenské a latinské názvy pozri nižšie) sú rad hemipteroidného hmyzu v širšom zmysle (Paraneoptera). V starších systémoch boli namiesto neho dva rady: **rovnakokrídlovce** (lat. Homoptera; iné slovenské a latinské názvy pozri nižšie a v článku rovnakokrídlovce) a bzdochy (Heteroptera, Hemiptera v užšom zmysle), čiže rovnakokrídlovce sú všetky polokrídlovce okrem bzdôch.

## Názvy
### Polokrídlovce
Slovenské názvy tohto taxónu sú: 
*názvy začínajúce sa na "polokr...": **polokrídlovce**, (skôr staršie:) **polokrídly hmyz**, zastarano *hmyz polokridlý*, zriedkavo: **polokrídle**; zastarano *polokridlé*, *polokrielnaté*, *polokrýdlenci*, *polokrýd(e)lce*; 
*názvy začínajúce sa na "hemiptér...": **hemiptérne** [alebo **hemipterné**] **skupiny**, **hemipterný** [alebo **hemiptérny**] **hmyz**, **hemiptérny** [alebo **hemipterný**] **okruh**, **hemiptéry**; 
*názvy začínajúce sa na "hemipteroid...": **hemipteroidný hmyz** v užšom zmysle, **hemipteroidné rady (hmyzu)** v užšom  zmysle, **hemipteroidná skupina (radov/hmyzu)** v užšom zmysle, **hemipteroidný komplex** v užšom zmysle [Tieto názvy sú skôr z oblastí mimo taxonómie, sú v podstate ekvivalentom latinského názvu Hemipteroidea, ojedinele zahŕňajú aj strapky (čiže zodpovedajú taxónu Condylognatha) a v najširšom zmysle označujú taxón Paraneoptera - porovnaj Hemipteroidea.]
*názvy vytvorené podľa vzoru latinského názvu Rhynchota: **chobotnaté**, **hmyz chobotnatý**, **hmyz bodavý** [v užšom zmysle].
*zastarano: *rovnokrydlenci*, *rovnokrydlovce* [Poznámky: 1. Tento názov bol výslovne ekvivalent názvu Hemiptera (t.j. zahŕňal aj bzdochy), nie názvu Homoptera (ten sa volal inak). 2. Dnešným pravopisom tento názov znie rovnokrídlovce, čo je ale dnes slovenský názov taxónu Orthoptera.]

Vedecké (latinské názvy) polokrídlovcov sú: Hemiptera (pozri nižšie), Rhynchota (pozri nižšie), R(h)yngota (pozri nižšie), Arthroidignatha; menej často: Hemipteria, Hemipteroid(e)a, Hemipterida, Hemipteradelphia, Hemipteriforma, Homopteroidea, Panhemiptera, Cimicida, Cimicidea. 

#### Hemiptera
Názov Hemiptera môže okrem významu, ktorý je predmetom tohto článku, v závislosti od autora alternatívne znamenať:
* iný názov taxónu bzdochy (Heteroptera);
* taxón tvorený taxónmi polokrídlovce (pozri nižšie) a strapky (Thysanoptera/Physopoda) (tento taxón sa alternatívne nazýva Condylognatha alebo Panhemiptera) ;
* taxón tvorený taxónmi polokrídlovce (pozri nižšie), švoly (Mallophaga), väčšinou aj vši (Anoplura/Siphunculata) a niekedy aj strapky (Thysanoptera/Physopoda);
* taxón zodpovedajúci všetkému ortopteroidnému hmyzu (Polyneoptera) okrem termitov (Isoptera), pošvatiek (Plecoptera), snovačiek (Embiodea) a zorapter (Zeroptera) (tento taxón sa alternatívne nazýval: Orthoptera heteroptera, Heteroptera (nemyslí sa tým Heteroptera v súčasnom ponímaní), Orthopteria sensu Rafinesque, Ulonata, Deratoptera či Dermaptera v širšom zmysle).
V 18. storočí sa názvom Hemiptera označovali rôzne iné taxóny, ktoré niekedy napríklad okrem iného zahŕňali aj chrobáky, mravce, škorpióny a pod. 

#### Rhynchota a R(h)yngota
Názov Rhynchota môže okrem významu, ktorý je predmetom tohto článku, v závislosti od autora alternatívne znamenať:
* taxón tvorený taxónmi polokrídlovce (pozri nižšie), švoly (Mallophaga), vši (Anoplura/Siphunculata) a niekedy aj strapky (Thysanoptera/Physopoda);
* taxón tvorený taxónmi polokrídlovce (pozri nižšie) a vši (Anoplura/Siphunculata); 
* iný názov taxónu blchy (Aphaniptera).

Názov Rhyngota (Ryngota) sa niekedy považuje len za variant názvu Rhynchota. Pôvodne (v 18. storočí) však označoval taxón tvorený taxónmi polokrídlovce (pozri nižšie), strapky (Thysanoptera/Physopoda) a blchy (Aphaniptera).

### Rovnakokrídlovce
Slovenské iné názvy rovnakokrídlovcov (Homoptera) pozri v článku rovnakokrídlovce.

Vedecké (latinské) názvy rovnakokrídlovcov sú: Homoptera (pozri nižšie); staršie: Hemiptera Homoptera, Homopterida.

#### Homoptera
Názov Homoptera môže okrem významu, ktorý je predmetom tohto článku (t.j. Hemiptera okrem Heteroptera, tu pomocne označený ako "rovnakokrídlovce v základnom význame"), v závislosti od autora alternatívne znamenať:
*rovnakokrídlovce v základnom význame okrem bzdochoviek (Coleorrhyncha) ;
*rovnakokrídlovce v základnom význame + strapky (Thysanoptera) (tento taxón sa alternatívne označoval ako: Omoptera, Homata, Deramphia);
*cikády (Auchenorrhyncha);
*iný názov taxónu Zygothoraca, čo je taxón tvorený taxónmi: blanokrídlovce (Hymenoptera) + motýle (Lepidoptera) + dvojkrídlovce (Diptera).

## Systematika
rad polokrídlovce (Hemiptera v širšom zmysle/Rhynchota):
* rovnakokrídlovce (Homoptera) - v starších systémoch rad; parafyletický taxón
** čeľaď †Protoprosbolidae
** podrad †Paleorrhyncha (t.j. čeľaď †Archescytinidae)
** podrad voškovce/voškovky (Sterrnorhyncha) - v niektorých systémoch rad
** čeľaď †Aviorrhynchidae 
** podrad cikády (Auchenorrhyncha) - v niektorých systémoch rad
** čeľaď †Ingruidae
** nadčeľaď †Scytinopteroidea
** podrad bzdochovky (Coleorrhyncha/ Peloridioptera/ Peloridiina/ Peloridiidomorpha) - v niektorých systémoch rad; staršie v niektorých systémoch tvorili spolu s taxónom Heteroptera taxón Heteropteroidea/ Heteropterodea/ Heteropterida/ Prosorrhyncha
* podrad bzdochy/rôznokrídlovce (Heteroptera/Hemiptera v užšom zmysle] - v niektorých systémoch rad

## Referencie

Kategória:Polokrídlovce